EL Επίσηµη Εφηµερίδα της Ευρωπαϊκής Ένωσης CE 88/626

(2004/C 88 E/0644)

ΓΡΑΠΤΗ ΕΡΩΤΗΣΗ Ρ-2622/03

υποβολή: Philip Claeys (NI) προς την Επιτροπή

(28 Αυγούστου 2003)

Θέμα: Σχέσεις με τη Λιβύη

Ο ηγέτης της Λιβύης, συνταγματάρχης Καντάφι, στις αρχές τρέχοντος μηνός, ανέλαβε ο ίδιος την ευθύνη για την βομβιστική επίθεση κατά της πτήσης 103 αεροπλάνου της ΡΑΝ-ΑΜ, πάνω από το Lockerbie, το 1988. Κατά την τρομοκρατική αυτή ενέργεια έχασαν τη ζωή τους 207 άνθρωποι. Η Λιβύη είναι τώρα διατεθειμένη να αποζημιώσει τους συγγενείς των θυμάτων και μ' αυτόν τον τρόπο να επιτύχει την άρση των διεθνών κυρώσεων εις βάρος της.

Στις 18 Αυγούστου, ο πρόεδρος της Επιτροπής κ Prodi είχε τηλεφωνική επικοινωνία με τον συνταγματάρχη Καντάφι με θέμα την ομαλοποίηση των σχέσεων μεταξύ Λιβύης και Ε Ε. Η Λιβύη προσκλήθηκε να συμμετάσχει στην Ευρω-Μεσογειακή διαδικασία.

Όμως, τα προβλήματα με τις τρομοκρατικές επιθέσεις της Λιβύης κατά το παρελθόν δεν έχουν πλήρως διαλευκανθεί. 'Ετσι, η Γαλλία αντιτίθεται στην άρση των κυρώσεων κατά της Λιβύης εφόσον δεν αποζημιώνονται οι συγγενείς των θυμάτων της επίθεσης κατά αεροπλάνου της UTA πάνω από την Νιγηρία, το 1989. Κατά την επίθεση αυτή έχασαν τη ζωή τους 170 άνθρωποι. Προτίθεται η Επιτροπή να ομαλοποιήσει τις σχέσεις με τη Λιβύη προτού γίνει αποδεκτό το γαλλικό αίτημα;

Η Λιβύη έχει ένα άσχημο παρελθόν όσον αφορά τις τρομοκρατικές επιθέσεις και στήριξη της διεθνούς τρομοκρατίας. Συνδυάζεται άραγε η ομαλοποίηση των σχέσεων με την Ε Ε με σχετικούς όρους και εγγυήσεις; Ποιές τυπικές συμφωνίες επιδιώκονται επί του προκειμένου;

Απάντηση του κ. Patten εξ ονόματος της Επιτροπής

(19 Σεπτεμβρίου 2003)

Οι κυρώσεις των Ηνωμένων Εθνών (HE) επιβλήθηκαν στη Λιβύη το 1992 και το 1993 μετά τη βομβιστική επίθεση του Lockerbie. To 1999, στο πλαίσιο της συνεργασίας με τη Λιβύη για την έρευνα της υπόθεσης Lockerbie, τα HE ανέστειλαν τις κυρώσεις αυτές. Ως αποτέλεσμα μιας συμφωνίας που επετεύχθη στο Lockerbie μεταξύ των Ηνωμένων Πολιτειών, του Ηνωμένου Βασιλείου και της Λιβύης, κατατέθηκε στις 18 Αυγούστου 2003, από το Ηνωμένο Βασίλειο και τη Βουλγαρία, σχέδιο απόφασης του Συμβουλίου Ασφαλείας των HE για άρση των κυρώσεων των HE.

Υπό τις συνθήκες αυτές ο στρατηγός Καντάφι είχε τηλεφωνική επικοινωνία με τον Πρόεδρο Πρόντι. Ο Πρόεδρος παρότρυνε τη Λιβύη να επιλύσει τόσο το θέμα Lockerbie όσο και όλα τα άλλα θέματα, βάσει των αιτημάτων της διεθνούς κοινότητας. Στην περίπτωση που οι κυρώσεις των HE αρθούν ως αποτέλεσμα θετικής ψηφοφορίας στα HE, που δεν έχει ακόμη πραγματοποιηθεί, θα αποτελέσει σημαντικό βήμα προς την επανένταξη της Λιβύης στη διεθνή κοινότητα. Τη στιγμή αυτή, η Λιβύη συμμετέχει ως παρατηρητής στη διαδικασία της Βαρκελώνης, και έχει κληθεί να καταστεί πλήρες μέλος υπό την απαρέγκλιτη προϋπόθεση ότι θα αποδεχθεί άνευ όρων το κεκτημένο της Βαρκελώνης (που αφορά και την άρση των κυρώσεων των HE). H Λιβύη έχει επίσης περιληφθεί στη νέα πολιτική γειτνίασης της 'Ενωσης, στο πλαίσιο μιας σχέσης που βασίζεται στο σεβασμό κοινών αξιών.

Το θέμα της πτήσης UTA, που εκδικάστηκε από τη γαλλική δικαιοσύνη, συζητείται και πάλι ως αποτέλεσμα της συμφωνίας Lockerbie (καθυστέρηση των κυρώσεων). Στην περίπτωση που αρθούν οι κυρώσεις των HE, τότε πιστεύεται ότι οι συζητήσεις μεταξύ Γαλλίας και Λιβύης θα έχουν ικανοποιητική κατάληξη.